b'\n_START_ARTICLE_\nGod Save the Queen\n_START_PARAGRAPH_\nGod Save the Queen (angle\xc5\xa1ko Bog obvaruj kraljico) je domoljubna britanska pesem, katere avtor ni znan. V Zdru\xc5\xbeenem kraljestvu in nekaterih dr\xc5\xbeavah Commonwealtha, katerih dr\xc5\xbeavna poglavarka je britanska kraljica, jo tradicionalno izvajajo kot dr\xc5\xbeavno oz. kraljevsko himno; navadno le kitico ali dve. Kadar je Britanski monarh mo\xc5\xa1ki, naslov postane God Save the King (Bog ohrani kralja), kot je bil tudi v izvirniku._NEWLINE_Ker je britanska kraljica Elizabeta II. uradno tudi kanadska kraljica, jo v Kanadi izvajajo tudi v franco\xc5\xa1\xc4\x8dini, ki je v tej dr\xc5\xbeavi poleg angle\xc5\xa1\xc4\x8dine uradni jezik._NEWLINE_Melodija se uporablja tudi kot kraljevska (ne pa nacionalna) himna Norve\xc5\xa1ke in nacionalna himna Liechtensteina. Do leta 1833 so jo uporabljali kot cesarsko himno v Rusiji, do leta 1918 pa je bila melodija tudi himna Nem\xc5\xa1kega cesarstva, bila pa je tudi himna \xc5\xa0vice in Havajev (do 1886) ter kraljevska himna na \xc5\xa0vedskem.'